Yorkfield (μικροεπεξεργαστής)

Η ονομασία Yorkfield αποτελεί τη κωδική ονομασίας ορισμένων σειρών επεξεργαστών της Intel, που διατέθηκαν στην αγορά με τις εμπορικές ονομασίες Core 2 Quad και Xeon. Οι επεξεργαστές αυτοί αποτέλεσαν τη τεχνολογική σμίκρυνση των Kentsfield (και γενικότερα της μικροαρχιτεκτονικής Core) στα 45 nm, τους οποίους και αντικατέστησε. Όπως και οι προκάτοχοί του, οι επεξεργαστές Yorkfield κατηγοριοποιήθηκαν σε 2 εκδόσεις, ανάλογα με το μέγεθος της κρυφής μνήμης 2ου επιπέδου (L2 cache) που διέθεταν. Μία με μέγεθος 6 ΜΒ και μία με μέγεθος 12 ΜΒ. Η έκδοση του πυρήνα Yorkfield για φορητούς υπολογιστές ονομάστηκε Penryn-QC και η έκδοση για εξυπηρετητές, Harpetown με υποστήριξη για συνεργασία δύο ανεξάρτητων επεξεργαστικών μονάδων πάνω στην μητρική κάρτα. Ο επεξεργαστής Wolfdale αποτελεί τη διπύρηνη έκδοση του Yorkfield. Διάδοχοι του Yorkfield αποτέλεσαν οι επεξεργαστές Lynnfield, αρχιτεκτονικής Nehalem.

 Η κωδική ονομασία Yorkfield αναφέρεται συγκεκριμένα στις σειρές επεξεργαστών με τις εμπορικές ονομασίες Core 2 Quad Q9x5x και Xeon X33x0. Κάθε επεξεργαστής αποτελείται δύο ξεχωριστά τσιπ πυριτίου που το καθ’ ένα αποτελεί έναν επεξεργαστή διπλού πυρήνα, ενωμένα μεταξύ τους σε μια κοινή διάταξη. Κάθε ξεχωριστό τσιπ μοιράζεται τα 6 ΜΒ κρυφής μνήμης 2ου επιπέδου του συνολικού επεξεργαστή ενώ η ταχύτητα του διαύλου FSB διαμορφώνεται στα 1333 MHz (ή ΜΤ/s). Οι επεξεργαστές που κυκλοφόρησαν πρώτα ήταν οι Q9300 και Q9450, τον Μάρτιο του 2008. Η επίσημη ημερομηνία κυκλοφορίας τους είχε ορισθεί ως ο Γενάρης του 2008, ωστόσο η κυκλοφορία τους καθυστέρησε μέχρι τον Μάρτιο λόγω ενός σφάλματος στη παραγωγή των επεξεργαστών. Μεταγενέστερες πηγές ανέφεραν ότι η καθυστέρηση ήταν αναγκαία έτσι ώστε να διασφαλισθεί η συμβατότητα με τα ολοκληρωμένα κυκλώματα των νέων μητρικών καρτών. Οι Yorkfield-6M είναι ίδιοι με τους υπόλοιπους επεξεργαστές Yorkfield με τη διαφορά ότι έχουν 6 ΜΒ κρυφής μνήμης 2ου επιπέδου αντί για 12, καθώς κάθε επεξεργαστής αποτελείται από δυο τσιπ Wolfdale-3M με το καθ’ ένα να διαθέτει 3ΜΒ κρυφής μνήμης 2ου επιπέδου. Οι Yorkfield-6M τοποθετούνταν στα εμπορικά προϊόντα Core 2 Quad Q8xxx με ενεργοποιημένα μόνο τα 4ΜΒ κρυφής μνήμης, και στα προϊόντα Core 2 Quad Q9x0x και Xeon X3320/X3330 με το σύνολο των 6ΜΒ ενεργοποιημένα. Οι αρχικοί Q8200/Q8200S δεν παρείχαν την τεχνολογία Intel VT, δηλαδή, υλική υποστήριξη εικονικοποίησης (hardware virtualization) σε αντίθεση με όλη τη σειρά των Q9x0x, ωστόσο νεότερες εκδόσεις τους είχαν ενεργοποιημένη και αυτή τη λειτουργία (Q8300/Q8400/Q8400S). Στις 11 Νοεμβρίου 2007, η Intel κυκλοφόρησε τον επεξεργαστή Core 2 Extreme QX9650, βασισμένο στον πυρήνα Yorkfield XE. Αποτέλεσε τον πρώτο επεξεργαστή της Intel για σταθερούς υπολογιστές που κατασκευάστηκε με τη λιθογραφική μέθοδο ολοκλήρωσης των 45 nm και το πρώτο που κατασκευάστηκε με το νέο διηλεκτρικό υλικό high-k. Διέθετε 12 ΜΒ κρυφής μνήμης 2ου επιπέδου, επειδή κατασκευάζονταν από τη συνένωση δυο διπύρηνων Wolfdale τσιπ, με 6 ΜΒ κρυφής μνήμης έκαστο. Στα χαρακτηριστικά του επεξεργαστή, ο δίαυλος FSB ταχύτητας 1333 MHz (ή ΜΤ/s) και τη συχνότητα λειτουργίας στα 3 GHz. Ενσωμάτωνε το αρχιτεκτονικό σύνολο εντολών SSE4.1 και αποτελούνταν συνολικά από 820 εκ. τρανζίστορ. Στη συνέχεια ακολούθησε και η κυκλοφορία των QX9650 και QX9770, ενώ ο QX9775 κατασκευάστηκε ειδικά για τις μητρικές με διπλές υποδοχές LGA 771 και ως εκ τούτου δεν ήταν συμβατή με την LGA 775 όπως οι υπόλοιποι. Οι Xeon της σειράς Χ33x3 με κωδικό προϊόντος 80584 και κατανάλωση 80 W, κατασκευάστηκαν για την υποδοχή LGA 771 αλλά μόνο σε μητρικές με μονή υποδοχή επεξεργαστή. Όπως και ο διπύρηνος Wolfdale-CL (στον οποίο βασίζεται) δεν είναι συμβατοί με την υποδοχή LGA 775. Οι Yorkfield αντικαταστάθηκαν από τους επεξεργαστές Nehalem των 45 nm, κατασκευασμένοι με την ομώνυμη αρχιτεκτονική. Μικροαρχιτεκτονική Core Kentsfield (μικροεπεξεργαστής) Wolfdale (μικροεπεξεργαστής) Penryn-QC Lynnfield (μικροεπεξεργαστής) Bloomfield (μικροεπεξεργαστής) Celeron Pentium Dual-Core Intel Core 2